Source: http://orbottyan.hu/hu/cikk/ulnokvalasztas_2019
Timestamp: 2019-04-19 06:35:58
Document Index: 8500428

Matched Legal Cases: ['Bíróság ', 'bíróság ', 'bíróság ', 'bíróság ', 'Bíróság ', 'bíróság ']

A szükséges dokumentumokat legkésőbb 2019. április 10-ig kell megküldeni a Pest Megyei Önkormányzati Hivatal Jegyzői Irodájába
Magyarország Alaptörvénye Bíróság fejezetének 27. cikk (2) bekezdése értelmében, törvény által meghatározott ügyekben és módon nem hivatásos bírák – bírósági ülnökök - is részt vesznek az ítélkezésben.
A Bjt. 212. § (1) és 220. § (1) bekezdés d) pontjában rögzített általános feltétel szerint ülnöknek az a 30. évét betöltött, de 70. életévét el nem érő magyar állampolgár választható meg, aki nem áll a cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.
A Bjt. 213. § (2) bekezdése alapján a fiatalkorúak büntető ügyében eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei, nem pedagógus ülnökeit pedig az egyesületek, a foglalkozásuk szerinti érdekképviseleti szervek, valamint az őket a büntetőeljárásról szóló 2017. évi XC. törvény (Be.) 680. § (5) bekezdés c) pontja szerinti munkakörben foglalkoztató, vagy korábban foglalkoztató szervezetek jelölik.
A Bjt. 231. § (4) bekezdése alapján a közigazgatási és munkaügyi bíróság ülnökeit elsősorban a munkavállalók és munkaadók érdek-képviseleti szervei jelölik.
A Bjt. 215. § (1) bekezdése alapján Pest Megye Önkormányzatának Közgyűlése a Budapest Környéki Törvényszék és a Budapest Környéki Közigazgatási és Munkaügyi Bíróság ülnökeit a megyei város közgyűlésével és a területi nemzetiségi önkormányzatok képviselő-testületeivel megosztva, a Budakörnyéki Járásbíróság ülnökeit pedig a területi nemzetiségi önkormányzatok képviselő-testületeivel megosztva választja meg.
A bírósági ülnökké jelölő és az elfogadó nyilatkozatot valamint a hozzájuk csatolt erkölcsi bizonyítványt és a képesítést igazoló bizonyítványokat legkésőbb 2019. április 10-ig kell megküldeni a következő címre: 1052 Budapest, Városház u. 7. Pest Megyei Önkormányzati Hivatal Jegyzői Iroda
Az ülnökválasztással kapcsolatban a következő telefonszámon és email címen lehet érdeklődni: dr. Takács Mária, 06-1-233-6813,
A Hirdetményhez csatolt dokumentumok:
Tájékoztató a bírósági ülnökök 2019. évi választásáról [pdf]
A bírósági ülnökök jogai és kötelezettségei [pdf]
Bírósági ülnökké jelölés [doc]
törvényszékre/járásbíróságra/kerületi bíróságra
fiatalkorúak büntető ügyében eljáró bíróságra
Nyilatkozat bírósági ülnökké jelölés elfogadásáról [doc]